Hbl: Ruotsi varastoi salaa Suomelle Draken-hävittäjiä - Kotimaa - Ilta-Sanomat
Hbl: Ruotsi varastoi salaa Suomelle Draken-hävittäjiä
Draken-hävittäjä Lapin lennostossa vuonna 2000. (KUVA: Tiina Karjalainen)
Julkaistu: 24.3.2011 8:07
24.3.2011 8:07
Ruotsalainen toimittaja Mikael Holmström paljastaa tuoreessa kirjassaan Ruotsin varastoineen kylmän sodan aikaan 1970-luvulla Suomea varten Draken-hävittäjiä. Paljastuksesta kertoi torstain Hufvudstadbladet.
Mikael Holmströminhttps://www.is.fi/haku/?query=mikael+holmstromin mukaan Neuvostoliiton kanssa ystävyys-, yhteistyö- ja avunantosopimuksen solminut Suomi varautui Neuvostoliiton hyökkäykseen kouluttamalla salaa hävittäjälentäjiä huomattavasti yli Suomen ilmavoimien virallisen tarpeen.
Suomen ilmavoimien hävittäjäkoneiden määrä on rajoitettu vuoden 1947 Pariisin rauhansopimuksessa 60 hävittäjäkoneeseen. Kylmän sodan synkimpinä vuosina 1970- ja 1980-luvuilla ilmavoimilla oli käytössään 36 ruotsalaista Draken-hävittäjää ja 24 neuvostovalmisteita MiG-21-hävittäjää. Koneiden määrä ei olisi riittänyt Neuvostoliiton hyökkäyksen torjumiseen.
Holmström kertoo tuoreessa kirjassaan Den dolda alliansen (Kätketty liittolaisuus) Suomen kouluttaneen kaikessa hiljaisuudessa hyökkäyksen varalle ylimääräisiä hävittäjälentäjiä lentämään Pohjanlahden toiselle puolelle varastoituja Draken-hävittäjiä. Holmströmin mukaan varastoituja koneita oli "suuri määrä".
Puolustusvoimain komentajana vuosina 1983-1990 toiminut kenraali Jaakko Valtanenhttps://www.is.fi/haku/?query=jaakko+valtanen vahvistaa Holmströmin tiedot.
- Ajattelimme, että kriisitilanteessa voisimme ostaa lisää Draken-hävittäjiä. Sen vuoksi me koulutimme lentäjiä yli tarpeemme, Valtanen vahvistaa Holmströmin kirjan haastattelussa.
Suomi ja Ruotsi varautui yhdessä myös demilitarisoidun Ahvenanmaan puolustamiseen Neuvostoliiton hyökkäykseltä.
- Merialuetta ja saaristoa varten meillä oli valmiudessa yksi prikaati ja melko vahvat tykistöjoukot, jotka oli tarkoitus lähettää Ahvenanmaalle, vahvistaa pääesikunnan päällikkönä vuosina 1978-82 toiminut kenraali Ermei Kanninenhttps://www.is.fi/haku/?query=ermei+kanninen
Suomi pelkäsi Neuvostoliiton valtaavan Helsingin yllätyshyökkäyksellä ja sen vuoksi oli tärkeää, että Ruotsi oli valmistautunut miehittämään Ahvenanmaan.
Lähde: Hufvudstadsbladethttp://www.hbl.fi/
Jorma Lindfors - IS
Antti Rinne hallitusneuvotteluista Ylellä: Iso osa työryhmistä voi olla valmiina tiistaina 22:18
Keski-ikäinen motoristi kuoli ulosajossa Keravalla 21:52
Kempeleen söpö vahinko jäi elämään – kaikille vauvoille body halitekstillä 21:21
Päätös: vaaleanpunaisesta talosta 5 000 euron uhkasakko – nyt puhuu omistaja: ”Kukaan ei ole tullut valittamaan” 21:02
Tällaisen vakuutuksen Näkkäläjärvi antoi taustoistaan – Sdp ei puutu valehteluun: ”Äänestäjien asia arvioida” 20:33
Vuoden lämpöennätys rikkoontui taas – tiistaina luvassa ukkosia ja lisää lämpöä 20:27
Eurovaaleissa äänestänyt 16,2 prosenttia äänioikeutetuista 20:25
Sari Essayah kommentoi Päivi Räsäsen aborttipuheita: ”Päivi on erittäin perehtynyt lääketieteen eettisiin kysymyksiin” 20:06
Pirkkalasta varastettiin neljä arvokasta kaivinkonetta – poliisi kaipaa havaintoja 19:50
Veneilijät löysivät oudon luontoilmiön Turun saaristosta – ”raatelujäljet” saivat asiantuntijankin ymmälleen 19:21